شەفەق
نیوز/ نێچیروان بارزانی سەرۆک هەرێم کوردستان، ئمڕوو پەنجشەممە، بەیاننامەیگ وە یاد
ئەنفال بەهدینان دەرکرد، داوا لە حکومەت فیدراڵی کرد وەزوی قەرەبوو قوربانیەیل بکەێد.
لە بەیاننامەگە
ک رەسیە ئاژانس شەفەق نیوز وت: ئمڕوو سی و چوارەمین ساڵیاد ئەنفال بەهدینان کەیمن ک
لە دویاترین قۆناغ ئۆپراسیۆنەیل ئەنفال بوی وەتاوان سوپای عراق ئەو سەردەمە لەبان پیکاتەیل
هەمەڕەنگ لە خەڵک بەهدینان، ک لە ٢٥ ئاب تا ٦ ئەیلوول ١٩٨٨ وەردەوام بوی.
وتیش:
لەی یادە سەر ریز و نەوازش ئەرا ئەو گیانەیل پاک شەهیدەیلە چەمنیمن، و ریز لە یادیان
گریمن، وسڵاو لە خیزان وکەسوکاریان کەیمن.
دیاری
کرد ک تاوان ئەنفال ک هەرلە گەرمیان دەسوەپی کرد تا رەسیە دویاترین قۆناغی لە بەهدینان،
١٨٢ هەزار هاووڵاتی بیگوناه لە خەڵک کوردستان بوینە قوربانی وشەهید بوین، ک وەو جویرەگ
دادگای عراقی باڵا جویر تاوان جینۆساید و تاوان جەنگ وتاوان دژوە مرۆیی دادەی قەڵەم.
بارزانی
داوا لە حکومەت فیدراڵی کرد وەزوی قەربوو قوربانیەیل بکەێد، وتیش: لە هەرێم
کوردستان بایەتە خزمەت زیاتر ئەرا کەسوکارەیل قوربانیەیل پیشکەش بکریەێد وەگەرد بەڵگەکردن
ئەو تاوانە، و گشت تەقەلایگ بیریەێد ئەرا بڕیاردانی جویر تاوان جینۆساید لە ئاست جەهان.
وتیش:
لەی ساڵیادە، جەخت لەبان یەکڕزی لایەنەیل سیاسی و پیکاتەیل هەرێم کوردستان کەیمن،
ک تەنیا مسۆگەرکردنیگە ئەرا مقەیەتیکردن مافەیل دەستووری و دەسکەفتەیل هەرێم
کوردستان و دویارووژیگ خاستر ئەرا نەوەیل هاتگ، وهەمیش ئەوەسا نوای دووارەبوین ئەو
تاوانەیلە گرێد ک وە درویژی میژوو لەبان گشت پیکاتەیل و خاک وئاو و ئاسمان و سروشت
و ژینگەی هەرێم کوردستان جیوەجی کریا.
سەرۆک
هەرێم کوردستان لە کۆتایی قسەیلی وت: دروود ئەرا یاد شەهیدەیل، و سوپاس و ڕێز ئەرا
مەردی خەڵک هەولێر وبەحرەکە و دەورگردی ک هەڵسیان ئەرا دەسمیەتی کەلەمەدیەیل لە خەڵک
بەهدینان لە کۆمەڵگەی (جیزنیکان) و دەسمیەتییان دان، قەت خانەدانی ومرۆییان لە هویر
نیەچوود.
